“สีจากสวน”  ผ้ามัดย้อมธรรมชาติ อาชีพสร้างรายได้
การย้อมผ้าด้วยสีธรรมชาติ ซึ่งเป็นการนำวัตถุดิบหาได้ง่ายในชุมชน มาสกัดเป็นสีย้อม เป็นภูมิปัญญาท้องถิ่นที่เป็นวิถีชีวิตของคนไทยมาตั้งแต่สมัยอดีต  ทำให้ทางอุทยานการเรียนรู้ยะลา ได้จัดโครงการส่งเสริมทักษะศิลปะและวัฒนธรรม ฝึกอบรมสีจากสวนการสกัดสีธรรมชาติ ผ้าบาติกและมัดย้อมขึ้น  เพื่อให้ความรู้การสกัดสีจากธรรมชาติ พืชพรรณธรรมชาติที่ให้สีสันอันหลากหลาย เพื่อนำมาสร้างสีสันบนผืนผ้า ส่งเสริมและพัฒนาทักษะเทคนิคการสกัดสีธรรมชาติ เรียนรู้เทคนิคการย้อมสี การผสมผสานระหว่างสีธรรมชาติต่างๆ ในการสร้างเฉดสีใหม่ๆ ด้วยแนวทางการสร้างลวดลายที่แตกต่าง ตลอดจนส่งเสริมการฝึกอาชีพจากการมัดย้อมผ้าด้วยสีธรรมชาติ การทำผ้าบาติก ให้ผู้ที่สนใจ สามารถพึ่งพาตนเองสร้างรายได้จากการสกัดสีธรรมชาตินายวธนัน ถ้วนถวิล ผู้จัดการอุทยานการเรียนรู้ยะลา  บอกถึงแนวคิดการฝึกอบรมสีจากสวน ได้มาจากงานปากายัน มลายู เทศบาลนครยะลา ช่วงที่ผ่านมา ซึ่งได้จัดเดินแฟชั่นโชว์ ด้วยการนำผ้าพื้นถิ่นมาเดินบนแคทวอล์ครันเวย์ ระดับอินเตอร์ ซึ่งมองเห็นว่า  นอกจากผ้าพื้นถิ่นที่ใช้เคมี ยังมีสีธรรมชาติเป็นออร์แกนิค สามารถนำมาใช้ได้  ก็ได้เชิญนายยุทธพล ซุ่นเซ่ง  และทีมงาน ที่มีความรู้จากอำเภอควนขนุน จังหวัดพัทลุง มาเป็นวิทยากรในการใช้พืชพื้นถิ่นที่อยู่ในยะลา  อย่าง เปลือกหอมใหญ่ ขมิ้นชัน กระถินณรงค์ เปลือกไม้ เปลือกมะพร้าว ใบไม้ต่างๆ มาทำกระบวนการทำสี ซึ่งกระบวนการทำสีไม่ได้สีโดยตรงออกมาจากตัวน้ำด่างที่เราใช้ในการชุบสีสามารถเปลี่ยนสี เปลี่ยนเฉดได้มากขึ้น สิ่งเหล่านี้ เป็นพืชพื้นถิ่นในจังหวัดชายแดนภาคใต้ อย่างน้อยก็เป็นการช่วยเพิ่มมูลค่าผ้าพื้นถิ่นของเราด้วย นอกจากงานเคมีแล้วยังใช้ตัวธรรมชาติมาผสมผสานทำให้เกิดงานมีคุณค่าในเรื่องของจิตใจ การรักษาธรรมชาติและเติมเต็มองค์ความรู้ให้ผู้ประกอบการ ผู้ทำผ้า ซึ่งเรามีทั้งผู้เข้าอบรมที่เป็นผู้ทำผ้าเคมี แม่บ้าน ผู้ที่ไม่มีงานทำ มาเรียนรู้ เพื่อต่อยอดสร้างอาชีพต่อไปนายยุทธพล ซุ่นเซ่ง  วิทยากร  บอกว่า สำหรับการฝึกอบรมสีจากสวน ที่ได้นำความรู้มาให้กับชาวยะลา จะมีเรื่องสีธรรมชาติ การปรุงแต่ง การสกัดสี เน้นหลักๆ ต้องเป็นสีที่อยู่ในท้องถิ่นยะลา เท่านั้น และจังหวัดใกล้เคียง ที่มาร่วม เพราะว่า เฉดสี โทนสี จะได้เป็นเอกลักษณ์ ของ จ.ยะลา สีส่วนใหญ่ก็จะอยู่ใกล้ตัว อย่าง พืชที่กินได้ เมล็ดกาแฟคั่วแล้ว พืชเศรษฐกิจ เอามาสกัดสีผสมกับโปรตีน ถั่วเหลือง นมและนำไปย้อม จะได้สีที่สวยงามมาก ติดคงทน สีไม่ตก สีที่ 2 พืชข้างทางถนนทางหลวง ใบสัก หูกวาง กระถินณรงค์ กระถินเทพา สามารถนำมาย้อมสี สกัดสีออกมา สร้างรายได้ให้ชาวยะลา ส่วนพืชอีกตัวเป็นการกำจัดขยะในยะลา เปลือกหอมแดง หอมส้ม ซึ่งมีน้ำมันหอมระเหยอยู่ในตัว จะได้สีส้ม สีแดง  เก็บมาตากแห้งไว้ใช้ได้ อีกตัวก็จะเป็น เปลือกมะพร้าวน้ำหอมให้สีที่สวย ซึ่งจะใช้เฉพาะเปลือกสดที่ทิ้งแต่ละวัน นำมาต้ม และย้อม นอกจากนี้ ก็จะมีสีจากผล เปลือก เมล็ด จากรากเปลือกไม้ก็ใช้ได้อย่าง หลุมพอ กะโดน ขนุนส่วนการนำมาทำ ให้สีติดไม่หลุด จะมีสูตรสารธรรมชาติ สารมอร์แดนท์ ที่จะนำมาใช้ให้สีเข้มสีคงทน จะมีทั้ง สนิมเหล็ก น้ำปูนใส โคลน ขี้เถ้า สารส้ม น้ำส้มสายชู น้ำหมักผลไม้ ต่างๆ อย่างเปลือกสับปะรด ผลไม้ จากตลาดสำหรับการฝึกอบรมครั้งนี้ ได้รับความสนใจเป็นอย่างมาก ทั้งประชาชนในพื้นที่ยะลาและใกล้เคียง ปรับเปลี่ยนจากสีเคมีมาเป็นสีธรรมชาติเพื่อเพิ่มมูลค่า สร้างอาชีพรายได้